rejauldu/bengali-wikipedia huggingface dataset:
সুবোধ চন্দ্র বসু মল্লিক বা রাজা সুবোধ মল্লিক (৯ ফেব্রুয়ারি ১৮৭৯ - ১৪ নভেম্বর ১৯২০) কলকাতার পটলডাঙ্গা নিবাসী ভারতের স্বাধীনতা সংগ্রামী। তিনি বাংলার গুপ্ত বিপ্লবী দলের নেতৃত্ব স্থানীয় ব্যক্তি ছিলেন। তার পিতার নাম প্রবোধ চন্দ্র বসু মল্লিক। মাতার নাম কুমুদিনী বসু মল্লিক।  কলকাতার সেন্ট জেভিয়ার্স বিদ্যালয় থেকে বিদ্যালয় পাঠ শেষ করে প্রেসিডেন্সী কলেজে ভর্তি হন। এরপর ১৯০০ সালে এফ এ ডিগ্রি লাভ করার পর ইংল্যান্ডে আইন পড়ার জন্য ট্রিনিটি কলেজে ভর্তি হন। একবছরের মধ্যে পারিবারিক কারণে তিনি কলকাতা ফিরে আসেন এবং স্বদেশী আন্দোলনে যুক্ত হন। কলকাতার ওয়েলিংটন স্কোয়ারে তাদের বাড়িটি থেকেই স্বদেশী আন্দোলনের কার্যকলাপ চলতে থাকে। ১৯০৬ সালে জাতীয় বিদ্যালয় প্রতিষ্ঠার উদ্দেশ্যে তিনি যাদবপুর বিশ্ববিদ্যালয় প্রতিষ্ঠা করার জন্য ১ লক্ষ টাকা দান করেন। দেশবাসী উল্লসিত হয়ে তাঁকে “রাজা” উপাধি দেন। এছাড়াও তিনি সুরাট কংগ্রেসের বাঙালি প্রতিনিধিদের ব্যয় ভার বহন করেন। এই বছরই তিনি বরিশাল কনফারেন্স যোগ দেন এবং সমগ্র পূর্ববঙ্গ পরিভ্রমণ করেন। শ্রীঅরবিন্দকে দীর্ঘদিন নিজ বাড়িতে রেখেছিলেন। “বন্দেমাতরম” পত্রিকা প্রতিষ্ঠার জন্য বসত বাড়ি দান করেন। ১৯০৮ - ১০ খ্রিস্টাব্দে তাঁকে বিনাবিচারে আটক রাখা হয়। ১৯১৮ খ্রিস্টাব্দে ৩নং ধারায় যে ৯ জনকে গ্রেপ্তার করা হয় তিনি তাঁদের অন্যতম। ১৯০৬ খ্রিস্টাব্দ থেকে আমৃত্যু জাতীয় শিক্ষা পরিষদের ট্রাস্টি ছিলেন তিনি। তিনি কলকাতায় লাইট অফ এশিয়া ইন্সিওরেন্স কোম্পানি প্রতিষ্ঠা করেন।  তথ্যসূত্র     আরও পড়ুন Raja Subodh Chandra Mallik and his times. By Amalendu De. National Council of Education, Bengal. 1996  http://www.aurobindo.ru/persons/00089_e.htm   বিষয়শ্রেণী:বাঙালি হিন্দু বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯শ শতাব্দীর ভারতীয় রাজনীতিবিদ বিষয়শ্রেণী:১৮৭৯-এ জন্ম বিষয়শ্রেণী:১৯২০-এ মৃত্যু বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:কলকাতার রাজনীতিবিদ বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় সমাজবিজ্ঞানী বিষয়শ্রেণী:ভারতীয় জনহিতৈষী বিষয়শ্রেণী:পশ্চিমবঙ্গের শিক্ষাবিদ
জাহাজঘাট বাংলাদেশের ঝিনাইদহ জেলায় অবস্থিত একটি প্রত্নতাত্ত্বিক স্থাপনা। পঞ্চদশ শতাব্দীতে নির্মিত ঘাটটি নদী বন্দর হিসেবে ব্যবহৃত হত। এটি কালীগঞ্জ উপজেলার বারোবাজার ইউনিয়নে ভৈরব নদীর উত্তর তীরে হাসিলবাগ গ্রামে অবস্থিত।   ইতিহাস  ষাটের দশকের আগে এই স্থানে বড় বড় মাটির ঢিবি ছিল। ১৯৬১ সালে প্রত্নতত্ত্ব বিভাগ জরিপ করে এবং আশির দশকে খনন কাজ চালায়। বাংলাদেশ সরকারের প্রত্নতত্ত্ব অধিদপ্তর ১৯৯৩ সালে এখানে খনন  চালিয়ে মসজিদ ও কবরস্থানের অস্তিত্ব খুঁজে পায়। ১৯৯৫ সালে আবার খনন করার পর আবিস্কৃত হয় একটি বড় জাহাজঘাট, টিকিটঘর ও যাত্রীছাউনি। প্রত্নতত্ত্ববিদদের ধারণা এটি পঞ্চদশ শতাব্দীতে নির্মিত হয়েছিল। তখন ভৈরব নদ প্রমত্ত ও চলমান ছিল। এই নদের উপর দিয়ে জাহাজ চলাচল করত ও এই বন্দর দিয়ে বাংলার মসলিন কাপড় বিদেশে রপ্তানি হত। বণিক চাঁদ সওদাগর এই ঘাট ব্যবহার করে বাণিজ্য বসতি স্থাপন করেছিলেন।   নামকরণ  প্রাচীনকালে স্থানটি নদী বন্দর বা জাহাজঘাট হিসেবে ব্যবহৃত হত বলে জনশ্রুতি আছে। তাছাড়া সুবিদপুর গ্রামে চাঁদ সওদাগরের দুখানি জাহাজ ডুবে গিয়েছিল। সেই থেকে এই স্থানের নাম জাহাজঘাট।   বিবরণ  আয়তাকৃতির এই ঢিবিটি পূর্ব-পশ্চিমে ২৯ মিটার দীর্ঘ এবং উত্তর-দক্ষিণে ২০ মিটার প্রশস্ত। নদী তল থেকে ঢিবিটি উচ্চতা আনুমানিক ৩ মিটার। জাহাজঘাটের পশ্চিম পাশে একটি ঈদগাহ নির্মাণ করা হয়েছে, যেখানে স্থানীয় জনগণ ঈদের নামাজ আদায় করে। ঢিবির পূর্ব-দক্ষিণে, পূর্ব-পশ্চিমে ও উত্তরে-দক্ষিণে বিস্তৃত দুটি দেয়ালের অস্তিত্ব পাওয়া যায়।   তথ্যসূত্র    বহিঃসংযোগ   বিষয়শ্রেণী:ঝিনাইদহ জেলার দর্শনীয় স্থান বিষয়শ্রেণী:ঝিনাইদহ জেলার প্রত্নতাত্ত্বিক স্থাপনা
কোভিড-১৯ এর বৈশ্বিক মহামারি ২০২০ সালের মার্চ মাসে স্পেনীয় অঞ্চল সেউতাতে পৌঁছে বলে নিশ্চিত করা হয়।   সময়রেখা   মার্চ ২০২০  ১০ মার্চ ইবেরীয় উপদ্বীপের একজন ব্যক্তি করোনভাইরাস উপসর্গ নিয়ে সেউতাতে পৌঁছালে পাঁচ দিনের জন্য পর্যবেক্ষণে থাকার জন্য তাকে হাসপাতালে নেওয়া হয়। ১৩ মার্চ তাকে পরীক্ষা করার পর কোভিড-১৯ ইতিবাচক হিসেবে সনাক্ত করা হয়।   এপ্রিল ২০২০  ৪ এপ্রিলের মধ্যে, অঞ্চলটি কোভিড-১৯ এর ৮৩ টি সংক্রমণ নিশ্চিত করে, এর মধ্যে ৭৪ জন বাড়িতে ছিল (যার মধ্যে ২ জন সুস্থ হয়ে উঠে), ৭ জন হাসপাতালে ভর্তি হয় এবং ২ জনের মৃত্যু হয়।  ১৬ এপ্রিল পর্যন্ত, শহরটি মোট ১০০ টি কোভিড-১৯ এর মামলা নিশ্চিত করে। যার মধ্যে ৪২ জন ভাইরাসটি কাটিয়ে উঠতে পারে এবং ৪ জন মারা যায়।   তথ্যসূত্র   বিষয়শ্রেণী:আফ্রিকায় কোভিড-১৯ এর বৈশ্বিক মহামারি
২০২০–২১ মৌসুমটি স্পোর্টিং ক্লাব ইস্টবেঙ্গলের (ইবি বা এসসিইবি) ১০১তম মরসুম ছিল। ১৯২০ সালে প্রতিষ্ঠিত, ক্লাবটি ২০২০ সালের ১লা আগস্ট তার শতবর্ষ উদযাপন করেছিল। কোভিড-১৯ মহামারীর কারণে, ভারতীয় ফুটবল মৌসুম ২০২০ সালের ১লা আগস্ট শুরু হয়েছিল এবং নভেম্বর ও মার্চের মধ্যে প্রতিযোগিতামূলক ম্যাচসমূহ সহ ২০২১ সালের ৩১শে মে সমাপ্ত হবে। ক্লাবটি প্রথমবার ইন্ডিয়ান সুপার লিগে (আইএসএল) প্রতিদ্বন্দ্বিতা করে এবং তাদের প্রথম আইএসএল মৌসুম ১৭ পয়েন্ট নিয়ে নবম স্থানে শেষ করে।  মৌসুম শুরুর আগে ইস্টবেঙ্গল ট্রান্সফার মার্কেটে বেশ সক্রিয় ছিল। ক্লাবটি ২০ জনেরও বেশি ভারতীয় খেলোয়াড়কে পূর্ব-চুক্তিবদ্ধ ও অনেককে দীর্ঘমেয়াদী চুক্তিতে স্বাক্ষর করেছিল এবং সংরক্ষিত দলে নিযুক্ত করা হয়েছিল। আগের মৌসুম থেকে মাত্র কয়েকজন খেলোয়াড়কে ধরে রাখা হয়েছিল। তাদের মধ্যে প্রকাশ সরকার ও বোইথাং হাওকিপ আইএসএল স্কোয়াডে নিবন্ধিত ছিলেন না। ইস্টবেঙ্গল ও কোয়েস্ট কর্পোরেশনের যৌথ উদ্যোগ বন্ধ করা হয়েছিল, এবং ক্লাবটি সেপ্টেম্বর মাসে তাদের প্রধান বিনিয়োগকারী হিসাবে শ্রী সিমেন্টের সাথে একটি অংশীদারিত্ব স্বাক্ষর করে। দলের প্রধান কোচ হিসেবে রবি ফাওলারকে নিযুক্ত করা হয়। উইন্টার ট্রান্সফার উইন্ডোতে সপ্তম বিদেশি হিসেবে ফরোয়ার্ড ব্রাইট এনোবাখারে চুক্তিবদ্ধ হন। আরেক বিদেশী খেলোয়াড় ক্যালাম উডসকেও সংরক্ষিত ডিফেন্ডার হিসেবে চুক্তিবদ্ধ করা হয়েছিল।  বিনিয়োগকারীদের সমস্যা ও কোভিড-১৯-এর কারণে, ইস্টবেঙ্গল অক্টোবর মাস পর্যন্ত তার লিগের প্রস্তুতি শুরু করতে পারেনি। ক্লাবটি কলকাতা ডার্বিতে হারের মধ্য দিয়ে তাদের অভিযান শুরু করেছিল। ইস্টবেঙ্গল টানা তিনটি পরাজয়ের পর জামশেদপুরের বিপক্ষে প্রথম পয়েন্ট অর্জন করে। ক্লাবটি পরের সাত ম্যাচে অপরাজিত ছিল। তারা ওড়িশা ফুটবল ক্লাব-এর বিরুদ্ধে এগারো গোলের রোমাঞ্চকর ম্যাচ হেরে তাদের অভিযান শেষ করেছে, যা লীগের সর্বকালের সর্বোচ্চ স্কোরিং ম্যাচও ছিল। ইস্টবেঙ্গলের সর্বোচ্চ গোলদাতা ম্যাটি স্টেইনম্যান ১৭ ম্যাচে মোট চারটি গোল করে। ক্লাবটি ৯তম, ১০তম, ১১তম ও ১২তম সপ্তাহে টানা চারটি জয়ের সঙ্গে পাঁচজন খেলোয়াড়ের থেকে ছয়টি আইএসএল ফ্যানস গোল অব দ্য উইক পুরস্কার পেয়েছিল।  তথ্যসূত্র  বিষয়শ্রেণী:ইস্টবেঙ্গল ক্লাব মৌসুম বিষয়শ্রেণী:দল অনুযায়ী ২০২০-২১ ইন্ডিয়ান সুপার লীগ মৌসুম
উজি () হচ্ছে ওপেন বোল্ট ও ব্লোব্যাক পরিবারভুক্ত একটি সাবমেশিন গান। এর ছোট আকৃতির সংস্করণগুলো মেশিন পিস্তল নামে পরিচিত। সর্বপ্রথম নির্মিত টেলিস্কোপিং বোল্টযুক্ত আগ্নেয়াস্ত্রগুলোর মধ্যে উজি অন্যতম। এর ফলে ছোট অস্ত্রের ম্যাগাজিন পিস্তলের মতো হাতের মুঠোর ভেতর স্থাপন করার প্রচলন শুরু হয়, যা অস্ত্রের দৈর্ঘ্য কমিয়ে দেয়। জাপানের তৈরি টাইপ ২ মেশিন পিস্তলের পূর্বে এধরনের ডিজাইন আগে কখনও দেখা যায়নি।  ইসরায়েলি সশস্ত্র বাহিনীতে কর্মরত মেজর উজিয়েল গাল ১৯৪০-এর দশকে সর্বপ্রথম এই অস্ত্রের নকশা প্রণয়ন করেন। তার নামানুসারেই এই অস্ত্রের নামকরণ করা হয় উজি। ১৯৫০ সালে এর অস্ত্রটির প্রথম প্রোটোটাইপ নির্মাণ শেষ হয়। ইসারায়েল ডিফেন্স ফোর্সের স্পেশাল বাহিনী ১৯৫৪ সালে প্রথম এই অস্ত্রটি ব্যবহার করে। দুই বছর পর সাধারণ বিভিন্ন ক্ষেত্রেও এই অস্ত্রের ব্যবহার শুরু হয়। ব্যক্তিগত প্রতিরক্ষা, সামরিক কর্মকর্তা, গোলন্দাজ বাহিনীর সৈন্যরা ও ট্যাংকে থাকা সেনা, এবং পদাতিক অ্যাসল্ট বাহিনীর সদস্যদের দ্বারাই মূলত এই অস্ত্র ব্যবহৃত হয়। এছাড়াও কোনো বাহিনীর পেছনে অবস্থিত সৈন্যদের কাছে নিরাপত্তা প্রদানের উদ্দেশ্যেও এই অস্ত্রের ব্যবহার আছে। তুলনামূলকভাবে অনেক হাল্কা এবং এর প্রতি মিনিটে গুলির হার অনেক বেশি হওয়ায় বিভিন্ন ক্ষেত্রে এই অস্ত্রটি ব্যবহৃত হয়ে আসছে।  এখন পর্যন্ত বিশ্বের ৯০টিরও বেশি দেশে উজি রপ্তানি করা হয়েছে। এখন পর্যন্ত ইসরায়েল মিলিটারি ইন্ডাস্ট্রিজ, এফএন হার্সটেল, এবং অন্যান্য অনেক অস্ত্রনির্মাতা প্রতিষ্ঠান উজি উৎপাদন করে আসছে। ১৯৬০ থেকে ১৯৮০-এর দশক পর্যন্ত উজি বিশ্বের সবচেয়ে বেশি সংখ্যক বিক্রি হওয়া সাবমেশিন গান। বিশ্বজুড়ে নানা দেশের সামরিক ও পুলিশ বাহিনী এই অস্ত্র ব্যবহার করে আসছে।   তথ্যসূত্র   ডানে_উপরে|থাম্ব|উজি অস্ত্রধারী ইসরাইলি প্যারাট্রুপার   বহিঃসংযোগ    Israel Weapon Industries (IWI): Mini Uzi & Micro Uzi  The Official Uzi Website  Uzi History, Reference Material, Parts, Discussion Forum  Uzi in Parts   Video of suppressed Uzi being fired  বিষয়শ্রেণী:স্বয়ংক্রিয় বন্দুক বিষয়শ্রেণী:পুলিশের অস্ত্র বিষয়শ্রেণী:ইসরায়েলি উদ্ভাবন
সিয়েরা লিওনের রাষ্ট্রপতি বা সিয়েরা লিওন প্রজাতন্ত্রের রাষ্ট্রপতি হলেন সিয়েরা লিওনের রাষ্ট্রপ্রধান ও সরকার প্রধান, একইসাথে তিনি সিয়েরা লিওন সামরিক বাহিনীর সর্বাধিনায়ক। রাষ্ট্রপতি উপ-রাষ্ট্রপতি সহ মন্ত্রিসভার প্রধান বা প্রধানমন্ত্রী নিয়োগদান করেন, যা অবশ্যই সংসদ দ্বারা অনুমোদিত হতে হয়।  সিয়েরা লিওনের রাষ্ট্রপতিকে হাই এক্সিলেক্সি বা মহামান্য সম্বোধন করা হয়। বর্তমান রাষ্ট্রপতি হলেন জুলিয়াস মাদা বাও।  সময়কাল  সিয়েরা লিওনের রাষ্ট্রপতি জনগণের সরাসরি ভোটে ৫ বছর সময়ের জন্য নির্বাচিত হন এবং  একজন রাষ্ট্রপতি দুই মেয়াদে নির্বাচিত হতে পারেন।  নির্বাচন  সিয়েরা লিওনের রাষ্ট্রপতি হতে একজন প্রার্থীকে সর্বনিম্ন শতকরা ৫৫ শতাংশ ভোট পেয়ে হয়। যদি কোন প্রার্থী ৫৫ শতাংশ ভোট না পায়, তাহলে দ্বিতীয় পর্বে আবারও নির্বাচন অনুষ্ঠিত হবে। প্রথম পর্বের সর্বোচ্চ ভোট পাওয়া দুজন প্রার্থীকে নিয়ে দ্বিতীয় পর্বে ভোট গ্রহণ হবে। সিয়েরা লিওনের রাষ্ট্রপতি হতে হলে প্রার্থীকে যে সব যোগ্যতা থাকতে হয়; জন্মসূত্রে সিয়েরা লিওনের নাগরিক হতে হয়, ৪০ বছর বা তদুর্ধ্ব বয়সী হতে হয়, যে কোন পার্টির সদস্য হতে হয়, এবং তাকে অবশ্যই ইংরেজি ভাষায় কথা বলায় পারদর্শী হতে হয়।  বাসভবন  লিয়েরা লিওনের রাষ্ট্রপতি তার দাপ্তরিক ও গুরুত্বপূর্ণ কাজ কর্ম সিয়েরা লিওনের রাজধানী ফ্রিটাউনের টাওয়ার হিলে অবস্থিত তার সরকারি বাসভবন ও দপ্তর স্টেট হাউসে বসে করেন। সিয়েরা লিওনের রাষ্ট্রপতি দুটি সরকারি বাসভবন রয়েছে। একটি ফ্রিটাউন শহরের পশ্চিম সীমানায় হিল স্টেশনের নিকটে অবস্থিত স্টেট লজ, এবং অপরটি হল জুবা হিলের নিকটে কাসাবা লজ।  নিরাপত্তা   রাষ্ট্রপতিদের তালিকা   সর্বশেষ নির্বাচন   প্রার্থীদলপ্রথম পর্বদ্বিতীয় পর্বভোট%ভোট%জুলিয়াস মাদা বাওসিয়েরা লিওন পিপলস পার্টি1,097,48243.31,319,40651.8সামুরা কামারাঅল পিপলস কংগ্রেস1,082,74842.71,227,17148.2কান্দেহ যুমকেল্লান্যাশনাল গ্রান্ড কোয়ালিশন174,0146.9Samuel Sam-Sumanaকোয়ালিশন ফর চেঞ্জ87,7203.5Mohamed Kamaraimba Mansarayঅ্যালাইন্স ডেমোক্রেটিক পার্টি26,7041.1Gbandi Jemba Ngobehরেভোলুশনারি ইউনাইটেড ফ্রন্ট12,8270.5Musa Tarawallyসিটিজেন ডেমোক্রেটিক পার্টি11,4930.5Charles Francis Margaiপিপলস মুভমেন্ট ফর ডেমোক্রেটিক চেঞ্জ9,8640.4Mohamed Charnoh Bahন্যাশনাল ডেমোক্রেটিক অ্যালাইন্স8,3440.3Mohamed Sowa-Turayইউনাইটেড ডেমোক্রেটিক মুভমেন্ট5,6950.2Patrick John O'Dwyerন্যাশনাল প্রোগ্রেসিভ ডেমোক্রাট্স4,2390.2Kandeh Baba Contehপিস অ্যান্ড লিবারেশন পার্টি4,2330.2Femi Claudius Coleইউনিটি পার্টি3,8250.2Saa Henry Kabutaইউনাইটেড ন্যাশনাল পিপলস পার্টি3,0610.1Beresford Victor Williamsরিপাবলিক ন্যাশনাল ইনডেপেন্ডেন্স পার্টি2,5550.1Jonathan Patrick Sandyন্যাশনাল ইউনিটি অ্যান্ড রেকোনসিলিয়েশন পার্টি2,3180.1ভুল/খালি ভোট139,427–31,694–সর্বমোট2,676,5491002,578,271100নিবন্ধিত ভোটার/সংগৃহীত ভোট3,178,66384.23,178,66381.1উৎস: NECSL, NECSL  তথ্যসূত্র   বিষয়শ্রেণী:সিয়েরা লিওনের রাষ্ট্রপতি বিষয়শ্রেণী:সিয়েরা লিওন সরকার বিষয়শ্রেণী:সিয়েরা লিওনের ইতিহাস বিষয়শ্রেণী:দেশ অনুযায়ী রাষ্ট্রপতি
<div style="background:#E8E8E8; padding:20px;"> <div style="clear:both; width:100%;"> উইকিপ্রকল্প ইসলাম: ধর্মতত্ত্ব (আকীদা) টাস্ক ফোর্স'  ইসলাম বিষয়ক বিভিন্ন ভাষার উইকিপিডিয়া নিবন্ধ বাংলা ভাষায় অনুবাদকরণ এবং উইকিপিডিয়া নীতিমালা অনুসরণ করে ইসলাম বিষয়ক উল্লেখযোগ্য নতুন নিবন্ধ তৈরিকরণ ও ব্যাপ্তি  সম্প্রসারন এই প্রকল্পের উদ্দেশ্য।এই  কার্যগোষ্ঠীর কাজের ক্ষেত্র হল ।  (ক) প্রধানত ধর্মতাত্ত্বিক  ধারণা (আকীদা) , এবং ইসলামীক ধর্মতত্ত্ববিদদের   সমন্ধে নতুন নিবন্ধ তৈরিকরণ ও ব্যাপ্তি  সম্প্রসারন , এবং   (খ) নিবন্ধগুলোর মান বৃদ্ধি ।নিবন্ধগুলোর উন্নতি মূল্যায়ন ।                                    এখানে নিজেকে যুক্ত করতে দ্বিধাবোধ করবেন না।..   সদস্য তালিকা  ১ । মোঃ মাসুম  ২ ।  ৩ । .. ... ......  .............................    উইকিপিডিয়ার নির্বাচিত নিবন্ধ হল এখানকার সেরা নিবন্ধ। তাই এসব নিবন্ধ নির্বাচনের সময় অবশ্যই কিছু  নিয়ম/গুণ যাচাই করে নিতে হবে, যাতে করে নিবন্ধটি মানসম্মত কি না, তা অনুধাবন করা যায়।  গুণাবলীর তালিকা নির্বাচিত নিবন্ধ সমূহকে অবশ্যই নিম্নের গুণাবলীর অধিকারী হতে হবে - সুলিখিত, বিস্তারিত, নিরপেক্ষ, সঠিক/তথ্যসূত্র যুক্ত, নিরপেক্ষ এবং স্থিতিশীল হতে হবে।সুলিখিত মানে নিবন্ধের ভাষা মার্জিত এবং পেশাদার হতে হবে।বিস্তারিত মানে, নিবন্ধে সংশ্লিষ্ট বিষয়ের সবকিছুই যথাযথ ভাবে ও সংক্ষিপ্ত আকারে প্রকাশ পেতে হবে।সঠিক অর্থ হল, নিবন্ধে বর্ণিত সকল তথ্য যাচাইযোগ্য হতে হবে। অবশ্যই সব তথ্যের জন্য তথ্যসূত্র দিতে হবে।নিরপেক্ষ অর্থ হল, নিবন্ধে অবশ্যই সকল পক্ষের মতামত প্রকাশ পেতে হবে। কোন নিবন্ধ পক্ষপাতদূষ্ট হলে চলবে না।স্থিতিশীল মানে, নিবন্ধে সম্পাদনা যুদ্ধ চলতে পারবে না, যা প্রতিদিনই পরিবর্তন হচ্ছে এমন হতে পারবে না। নিবন্ধটি অবশ্যই উইকিপিডিয়াতে প্রচলিত লিখন রীতি (Style) এর সাথে সামঞ্জস্যপূর্ণ হতে হবে। নিবন্ধের প্রথম প্যারাগ্রাফটি সম্পূর্ণ নিবন্ধের সংক্ষিপ্ত সারমর্ম হবে, যা পাঠকদের পরবর্তি বিস্তারিত পড়তে সাহায্য করবে। নিবন্ধটি উপযুক্ত আকারের অনুচ্ছেদে বিভক্ত হতে হবে। কোন অনুচ্ছেদ খুব বড় হয়ে গেলে তার জন্য আলাদা নিবন্ধ শুরু করে সেই নিবন্ধের সারমর্মটি সংশ্লিষ্ট অনুচ্ছেদে দিতে হবে। নিবন্ধে প্রয়োজনী তথ্য ছক আকারে দিতে হবে তবে ছকের বাড়াবাড়ি রকমের ব্যবহার থাকতে পারবে না। নিবন্ধটি উপযুক্ত বিষয়শ্রেণীতে অবশ্যই সংযুক্ত থাকতে হবে। নিবন্ধের তথ্যসূত্র টীকা আকারে নিবন্ধের নিচে এভাবে অথবা (Smith 2007, p. 1) থাকতে হবে, কখনও কখনও (দেখুন 1c) এভাবেও থাকতে পারে। বহিঃস্থ কোন তথ্যসূত্র (দেখুন meta:cite তথ্যসূত্রের ফরমেট।) এভাবে থাকতে হবে।আকার - নিবন্ধ সমূহের আকার অবশ্যই গ্রহনযোগ্য হতে হবে। খুব ছোট বা খুব বড় হলে চলবে না। তবে অযথা বর্ণনা রর্জন করতে হবে।ছবি - নিবন্ধের যথাযথ স্থানে ক্যাপশনযুক্ত ছবি থাকা বাঞ্ছনীয়। ছবি অবশ্যই উপযুক্ত লাইসেন্সযুক্ত  হতে হবে এবং ছবির বর্ণনা এবং উপযুক্ত লাইসেন্স ট্যাগ যুক্ত থাকতে হবে।  বাংলা নিবন্ধদায়িত্ব ইংরেজি নিবন্ধসুলিখিতনিরপেক্ষতাসঠিকত্বস্থিতিশীল বিস্তারিত নিবন্ধের মান ১ ।    ২ ।    ৩ ।    ৪ । .......     উইকিপ্রকল্প ধর্মতত্ত্ব_কার্যগোষ্ঠী । এটি নিবন্ধের আলাপ পাতায় যুক্ত করুন।'''
হিসর সেন্ট্রাল স্টেডিয়াম () হল তাজিকিস্তানের হিসর শহরে অবস্থিত একটি স্টেডিয়াম, যা বিভিন্ন ধরনের কাজে ব্যবহৃত হয়ে থাকে। যদিও বেশিরভাগ ক্ষেত্রেই এই স্টেডিয়ামে ফুটবল ম্যাচ আয়োজিত হয়ে থাকে। ২০১৫-এ প্রতিষ্ঠিত এই স্টেডিয়ামটি ২০,০০০ দর্শক ধারণে সক্ষম।  ইতিহাস হিসরের ৩০০০তম বার্ষিকী উপলক্ষে ২৭ অক্টোবর ২০১৫ তারিখে স্টেডিয়ামটি উদ্বোধন করা হয়। তাজিকিস্তানের রাষ্ট্রপতি ইমোমালি রাহমন অনুষ্ঠানে উপস্থিত ছিলেন। স্টেডিয়ামটি নির্মাণে ৪২ মিলিয়ন সোমোনির কিছু বেশি ব্যয় হয়েছিল।  ২০১৭ সালের জুলাই মাসে, স্টেডিয়ামটি তার প্রথম আন্তর্জাতিক টুর্নামেন্ট ২০১৭ সিএএফএ অনূর্ধ্ব-১৫ গার্লস চ্যাম্পিয়নশিপ আয়োজন করে।  ২০১৭ সালের ৪ নভেম্বর, স্টেডিয়ামটি এফসি ইস্তিকলোল এবং ইরাকি আল-কুওয়া আল-জাউইয়ার মধ্যে ২০১৭ এএফসি কাপ ফাইনাল আয়োজন করে।  উল্লেখযোগ্য ম্যাচ এএফসি কাপ তারিখদল ১ফলাফল দল ২পর্ব দর্শক সংখ্যা বছর ৪ নভেম্বর ২০১৭   ইস্তিকলোল  ০–১   আল-কুয়া আল-জাউইয়া  ফাইনাল  ২০,০০০  ২০১৭ এএফসি কাপ  তথ্যসূত্র  বহিঃসংযোগ  Hisor Central Stadium at Soccerway  Central Stadium Hisor at WorldFootball.net  বিষয়শ্রেণী:তাজিকিস্তানের ফুটবল মাঠ বিষয়শ্রেণী:তাজিকিস্তানের অ্যাথলেটিক্স (ট্র্যাক ও ফিল্ড) মাঠ বিষয়শ্রেণী:এশিয়ার বহুমুখী স্টেডিয়াম বিষয়শ্রেণী:হিসরে ক্রীড়া
অ্যাশ কিং বা আশুতোষ গাঙ্গুলী হলেন একজন ভারতীয় বাঙ্গালী গায়ক। তার জন্ম লন্ডনে। তিনি হিন্দি চলচ্চিত্র দিল্লি ৬-এ গান গেয়ে সবার নজর এ আসেন।   কর্মজীবন  ক্যারিয়ার এর শুরুতে তিনি বিখ্যাত সঙ্গীত পরিচালক এ. আর. রহমান এর সঙ্গীত পরিচালনায় দিল্লি ৬ নামের একটি ছবিতে গান করেন। আর এই গান দিয়ে তিনি সবার নজরে চলে আসেন।   চলচ্চিত্রের তালিকা   বছর  চলচ্চিত্র  গানের নাম  সুরকার  নোট ২০০৯  দিল্লি-৬  Dil Gira Dafatan  এ. আর. রহমান  ২০১০ আইশা সুনো আয়েশা  আমিত ত্রিবেদী  ২০১১  দাম মারো দাম  তে আমো  প্রীতম  বডিগার্ড  আই লাভ ইউ  প্রীতম  মনোনীত - সেরা পুরুষ প্লেব্যাক গায়ক জন্য আইফা পুরস্কার Mujhse Fraaandship Karoge  Uh-Oh Uh-Oh!Uh-Oh Uh-Oh 2.0  Raghu Dixit  ২০১২  Ek Main Aur Ekk Tu  Aunty Ji  আমিত ত্রিবেদী  Paanch Adhyay  Phire Paoar Gaan  Shantanu Moitra  বাংলা চলচ্চিত্র Oh My God!  Tu Hi Tu (Unplugged)  হিমেশ রেশমিয়া  Rush  Chup Chup KeHote Hote  প্রীতম  বোঝে না সে বোঝে না  Kothin  অরিদম চ্যাটার্জি  বাংলা চলচ্চিত্র ২০১৩  সর্টকার্ট রোমিও  সর্টকার্ট রোমিও  হিমেশ রেশমিয়া  Baat Bann Gayi  NaseebaDance Karna  Harpreet Singh  Sooper Se Ooper  Behka Behka  সোনু নিগম & Bickram Ghosh  ২০১৪  Heartless  Mashooqana  Gaurav Dagaonkar  Savaari 2  Yello Mareyaagi  Manikanth Kadri  কন্নড চলচ্চিত্র Humshakals Look Into My Eyes  হিমেশ রেশমিয়া  Bang Bang!  Meherbaan  Vishal-Shekhar  ২০১৫  I  Tum Todo Na  এ. আর. রহমান  পারবোনা আমি ছাড়তে তোকে  Ure Geche Chinta Bhabna Ghum  ইন্দ্রদীপ দাশগুপ্ত  বাংলা চলচ্চিত্র শুধু তোমারই জন্য  Jeno Tomari KacheDekhte Bou Bou  Arindom Chatterjee  বাংলা চলচ্চিত্র   তথ্যসূত্র    বহিঃসংযোগ   অ্যাশ কিং জন্য অফিসিয়াল ওয়েবসাইট     বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়ক বিষয়শ্রেণী:কলকাতার ব্যক্তি বিষয়শ্রেণী:লন্ডনের ব্যক্তি বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় বংশোদ্ভূত ব্রিটিশ মানুষ বিষয়শ্রেণী:লন্ডনের সঙ্গীতশিল্পী বিষয়শ্রেণী:২১শ শতাব্দীর ইংরেজ সঙ্গীতশিল্পী
নিউজিল্যান্ডের লোককাহিনীতে, কুমি গিরগিটি একটি কথিত প্রাণী (সম্ভবত একটি বিশাল মনিটর সরীসৃপ) এবং ধারণা করা হয় যে এটি একসময় নিউজিল্যান্ডে বাস করত।  নিউজিল্যান্ড মিস্ট্রিজ-এ, লেখক রবিন গোসেট ১৮৯৮ সালে একটি কুমি সরীসৃপ দেখার কথা উল্লেখ করেছেন। একজন শিকারী-সংগ্রাহক মাওরি এটি দেখেছিলেন। এর দৈর্ঘ্য আনুমানিক ১.৫ মিটার ছিল। বইয়ের প্রথম সংস্করণে, গোসেট আরো কয়েকটি কুমি সরীসৃপের বর্ণনা উল্লেখ করেছেন, কিন্তু দ্বিতীয় সংস্করণে এটি অনুপস্থিত। ক্যাপ্টেন জেমস কুকের একটি বিবরণ ছিল, যেখানে মাওরিরা তাকে বলেছিল যে বিশাল সরীসৃপরা আশেপাশের বনের গাছে বাস করত এবং তারা ছিল ভীতিকর। তবে, এটি দ্বিতীয় সংস্করণে অনুপস্থিত। এছাড়া, ১৮৭৫ সালে হকিয়াঙ্গা নদীর বন্যায় একটি বড় সরীসৃপ ভেসে আসে, এবং একই বছরে ওই প্রাণীর হাড় পাওয়ার ঘটনাও ঘটে।"  আরও সাম্প্রতিক দুটি প্রতিবেদন ১৮৯৮ সালের। এর মধ্যে একটিতে নিউজিল্যান্ডের গিসবোর্নে দেখা একটি বড় সরীসৃপের বর্ণনা করা হয়েছে। অন্যটিতে বলা হয়েছে, একটি বিশাল প্রাণী, যা দেখতে মনিটর সরীসৃপের মতো, মাউন্ট আরোহওয়ানায় এক শিকারী-সংগ্রাহকের দিকে এগিয়ে আসে এবং পরে একটি রাতা গাছে আশ্রয় নেয়। যদিও প্রাণীটি আর দেখা যায়নি, তবে এর পায়ের ছাপের ছবি তোলা হয়েছিল।Gosset, Robyn. (1996). New Zealand Mysteries. The Bush Press of New Zealand, pages 157–158   তথ্যসূত্র   বিষয়শ্রেণী:কিংবদন্তি সরীসৃপ বিষয়শ্রেণী:নিউজিল্যান্ডীয় পৌরাণিক প্রাণী
গ্যাব্রিয়েলা কুক (অধিকভাবে গ্যাবি কুক নামে পরিচিত), জন্ম ১৯৮৮ সালে এবং একজন আর্জেন্টিনীয় বংশোদ্ভূত কোরীয় ইউটিউবার। তার ইউটিউব চ্যানেল বিভিন্ন বিষয় কভার করে, তবে বেশিরভাগই খাবার ও রান্নার উপর দৃষ্টি নিবদ্ধ করে।    ব্যক্তিগত জীবন  কুক আর্জেন্টিনার বুয়েনস আইরেসে জন্মগ্রহণ করেছিলেন এবং ১২ বছর বয়স পর্যন্ত তিনি স্পেনে বসবাস করেছিলেন। এর পরে, তিনি মার্কিন যুক্তরাষ্ট্র এবং ফ্রান্সে পড়াশোনা করেছেন।  যদিও কুক বিদেশে জন্মগ্রহণ করেছিলেন, তার বাবা-মা দক্ষিণ কোরীয় নাগরিক এবং তিনি নিজেকে "তৃতীয় সংস্কৃতির বাচ্চা" হিসাবে বর্ণনা করেছেন।    তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ইউটিউবার বিষয়শ্রেণী:আর্জেন্টিনীয় ইউটিউবার
মান্দি () একটি ঐতিহ্যবাহী খাবার যা ইয়েমেনের হাজরামাউত থেকে এসেছে। মশলার একটি বিশেষ মিশ্রণের সাথে প্রধানত মাংস এবং চাউল দিয়ে একটি গর্তে রান্না করা হয়। এটি জনপ্রিয় এবং সাধারণত আরব উপদ্বীপের বেশিরভাগ অঞ্চলে খাওয়া হয়, বিশেষ করে ইয়েমেনি জনগণের মধ্যে, এবং এমনকি অনেক অঞ্চলে একটি প্রধান খাবার হিসাবে বিবেচিত হয়। এটি মিশর, লেভান্ট, তুরস্ক, দক্ষিণ-পূর্ব এশিয়া এবং ভারতেও পাওয়া যায়।   ব্যুৎপত্তি  "মান্দি" শব্দটি আরবি শব্দ "নাদা" থেকে এসেছে, যার অর্থ "শিশির", এবং মাংসের আর্দ্র 'শিশিরীয়' গঠন প্রতিফলিত করে।   প্রযুক্তি  মান্দি সাধারণত চাল, মাংস (ভেড়া, উট, ছাগল বা মুরগি) এবং হাওয়াইজ নামক মশলার মিশ্রণ থেকে তৈরি করা হত। প্রধান কৌশল যা মান্দিকে অন্যান্য মাংসের খাবার থেকে আলাদা করে তা হল মাংসটি মাটির চুলায় রান্না করা হয়।  শুকনো কাঠ (ঐতিহ্যগতভাবে সমর বা গদা) তন্দুরে রাখা হয় এবং তাপ তৈরি করতে পুড়িয়ে কাঠকে কাঠকয়লায় পরিণত করে।  তারপর মাংসকে পুরো মশলা দিয়ে সিদ্ধ করা হয় যতক্ষণ না নরম হয় এবং মশলাযুক্ত স্টকটি তন্দুরের নীচে বাসমতি চাল রান্না করতে ব্যবহৃত হয়। মাংস ভাতের উপরে তন্দুরের ভিতরে এবং কাঠকয়লা স্পর্শ না করে ঝুলিয়ে রাখা হয়। তারপর পুরো তন্দুরটি আট ঘন্টা পর্যন্ত কাদামাটি দিয়ে বন্ধ করে রাখা হয়।   চিত্রশালা    আরও দেখুন    বিরিয়ানি  পোলাও  কুজি   তথ্যসূত্র   বিষয়শ্রেণী:আরব রন্ধনশৈলী বিষয়শ্রেণী:চালের পদ
হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম হল ভারতের  আসাম রাজ্যের হাইলাকান্দি জেলার একটি শহর। হিন্দুস্তান পেপার কর্পোরেশন লিমিটেড এর অধীনে বরাক ভ্যালির একটি সুন্দর শহর (এছাড়া এটিকে বরাক ভ্যালির দ্বিতীয় শিলং নামেও পরিচিত)।  জনসংখ্যার উপাত্ত ভারতের ২০০১ সালের আদমশুমারি অনুসারে, হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম এর জনসংখ্যা হল ৫,৫৭৮ জন।  এর মধ্যে পুরুষ ৫৪% এবং নারী ৪৬%। হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম এর গড় সাক্ষরতার হার ৭৩%, সারা ভারতের সাক্ষরতার হার ৫৯.৫%, তার চাইতে হিন্দুস্তান পেপার কর্পোরেশন লিঃ টাউনশিপ এরিয়া পাঁচগ্রাম এর সাক্ষরতার হার বেশি। পুরুষদের মধ্যে সাক্ষরতার হার ৭৯% এবং নারীদের মধ্যে সাক্ষরতার হার ৬৭%। এই শহরের জনসংখ্যার ১৪% হল ৬ বছর বা তার কম বয়সী। লোকসভা কেন্দ্র পাঁচগ্রাম হল আলগাপুর লোকসভা কেন্দ্রের অন্তর্গত। পরিবহণ ব্যবস্থা এনএইচ ৫৩ জাতীয় সড়কটি এই টাউনশিপের উপর দিয়ে গেছে এবং এই শহরটিকে শিলং এবং গুয়াহাটির সঙ্গে সংযোগ স্থাপন করেছে। ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । হিন্দুস্তান পেপার কর্পোরেশন লিঃ টাউনশিপ এলাকাটি ১০০ মিটার গড় উচ্চতার একটি পাহাড়ী অঞ্চল। পাহাড়গুলি হল ভাঁজ পড়া পর্বতমালার শিলা দিয়ে বেষ্টিত। শিক্ষায়াতন alt=Kendriya Vidyalaya Panchgrm|thumb|পাঁচগ্রাম কেন্দ্রীয় বিদ্যালয়ের প্রবেশদ্বার কেন্দ্রীয় বিদ্যালয়, এইচ.পি.সি পাঁচগ্রাম (এটি একটি স্বয়ংক্রিয় সংস্থা কেন্দ্রীয় বিদ্যালয় সংগঠন এবং মানব সম্পদ উন্নয়ন মন্ত্রণালয়, ভারত সরকার) শিশু নিকেতন, এইচ.পি.সি পাঁচগ্রাম (সি.ডি.সি, এইচ.পি.সি টাউনশিপ পাঁচগ্রাম এর একটি সংস্থা) ২০০০ সালের আগে এই স্কুলটির পরিচিতি "স্ট্যাপপিং স্টোন ইংলিশ স্কুল"  ক্লাব ক্যাচার পেপার মিল এমপ্লয়ীজস রিক্রেশান এবং ওয়েলফেয়ার ক্লাব নিউ টাউনশিপ ক্লাব অফিসারস ক্লাব ক্যাচার পেপার মিল লেডিস ক্লাব চিল্ডেনস ডেভলেপমেন্ট সেন্টার  সমিতি ক্যাচার পেপার মিল মজদুর সংঘ (ভারতীয় মজদুর সংঘ) ক্যাচার পেপার ওয়ার্কার্স এবং এমপ্লয়ীজস ইউনিয়ন (রেকগনাইজস) ক্যাচার পেপার মিল ওয়ার্কার্স ইউনিয়ন ক্যাচার পেপার মিল মজদুর ইউনিয়ন ক্যাচার পেপার মিল অফিসারস এবং সুপারভাইজারস এসোসিয়েশন ক্যাচার পেপার মিল এসসি/এসটি ওয়েলফেয়ার অ্যাসোসিয়েশন  পবিত্র স্থান রাম মন্দির, ছোট এলাকায় কালী মন্দির, শহরের মধ্যবর্তী এলাকায় শনি মন্দির, পুরানো শহর এলাকায় ক্যাচার পেপার মিল খ্রিষ্টান চার্চ, পুরানো শহর এলাকায়  তথ্যসূত্র  বিষয়শ্রেণী:হাইলাকান্দি জেলার শহর এবং টাউন বিষয়শ্রেণী:হাইলাকান্দি জেলা
আবদুল মাশহুদ খান একজন ভারতীয় রাজনীতিবিদ এবং সমাজবাদী পার্টির সদস্য। তিনি ২০১২ উত্তরপ্রদেশ বিধানসভা নির্বাচনে]] বিজয়ী হয়ে তুলসীপুরের প্রতিনিধিত্ব করেছেন।:Constituency- TULSIPUR(BALRAMPUR) - Affidavit Information of Candidate:|ওয়েবসাইট=myneta.info|সংগ্রহের-তারিখ=2021-01-06}} ২০১৭ সালের নির্বাচনে তিনি পুনরায় প্রতিদ্বন্দ্বিতা করেন এবং ভারতীয় জনতা পার্টির প্রার্থীর নিকট পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০১২-২০১৭ বিষয়শ্রেণী:বলরামপুর জেলা, উত্তরপ্রদেশের ব্যক্তি
return { 	name = 'মার্কিন যুক্তরাষ্ট্র', 	x = '50.0 + 124.03149777329222 * ((1.9694462586094064-($1 * pi / 180)) * sin(0.6010514667026994 * ($2 + 96) * pi / 180))', 	y = '50.0 + 1.6155950752393982 * 124.03149777329222 * ( 0.02613325650382181 - (1.3236744353715044 - (1.9694462586094064 - ($1 * pi / 180)) * cos(0.6010514667026994 * ($2 + 96) * pi / 180)))', 	image = 'Usa edcp location map.svg', 	image1 = 'Usa edcp relief location map.png' }